stanford-oval/wikipedia huggingface dataset:
סמושטטארפלווה
הערות שוליים

↑  נתוני הכפר באתר הלמ"ס ההונגרי
↑  תיעוד יהודי סמושטטארפלווה שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת צ'נגר |
| --- | --- | --- |
| יישובים | צ'נגר • צ'נגרשימה • צ'נגראויפלו • קומלודטוטפלו • פאטיוד • פורצ'למה • סמושאנגיאלוש • סמושבץ' • סמושטטארפלווה • טיוקוד • אורה |  |
סינתיה ספנסר, רוזנת ספנסר

סינתיה ספנסר, רוזנת ספנסר (באנגלית: Cynthia Spencer, Countess Spencer‏; 16 באוגוסט 1897 - 4 בדצמבר 1972) הייתה אצילה בריטית וסבתה מצד אביה של דיאנה, הנסיכה מוויילס.
ביוגרפיה

סינתיה נולדה ב-16 באוגוסט 1897 בלונדון, לג'יימס המילטון, מרקיז המילטון, מאוחר יותר דוכס אברקורן השלישי, ולליידי רוזלינד בינגהאם, בתם של צ'ארלס בינגהאם, רוזן לוקאן הרביעי ולליידי ססיליה גורדון-לנוקס, בתם של צ'ארלס גורדון לנוקס, דוכס ריצ'מונד החמישי וליידי קרוליין פאג'ט.
ב-26 בפברואר 1919 התחתנה סינתיה עם אלברט ספנסר, ויקונט אלתורפ בכנסיית סיינט ג'יימס, פיקדילי, לונדון, ונולדו להם שני ילדים. סינתיה הייתה הסבתא של דיאנה, הנסיכה מוויילס, אשתו של צ'ארלס, נסיך ויילס. בשנת 1922 מת חמיה צ'ארלס ספנסר, רוזן ספנסר השישי, ובעלה ירש את נחלותיו ותאריו. סינתיה מתה בבית אבות של משפחת ספנסר, אחוזת אלתורפ כתוצאה מגידול במוח, והיא בת 75 שנים. היא הייתה ידועה מעט מאוד מחוץ למשפחתה, אולם עשרים שנה לאחר מותה, אנדרו מורטון כתב כי הנסיכה מוויילס "סבורה כי סבתא שלה דואגת לה בעולם הרוח."
משפחתה

ב-26 בפברואר 1919 התחתנה סינתיה עם אלברט ספנסר, רוזן ספנסר השביעי, ונולדו להם שני ילדים:
ליידי אן ספנסר (נולדה ב-1920) התחתנה עם קפטן כריסטופר וייק-ווקר, בנו של סר אדמירל פרדריק וייק-ווקר.
ג'ון ספנסר, רוזן ספנסר השמיני (1924–1992).
הערות שוליים

↑  Williamson, D. The Ancestry of Lady Diana Spencer In: Genealogist's Magazine, 1981; Vol. 20 (#6) pp. 192–199, and Vol. 20 (#8) pp. 281–82
↑  The Times (London), Wednesday, 6 December 1972; p. 32, col. A
↑  Andrew Morton, Diana: Her True Story (BCA, 1992) p. 24.
סינתיסייזר

סינתיסייזר
המלחין יוסף טל במרכז למוזיקה אלקטרונית (1965) מפעיל סינתיסייזר של Hugh Le Caine
רוברט מוג עם סינתיסייזרים של מוג. רבות מההמצאות של מוג, כמו מתנדים מבוקרי מתח, הפכו לסטנדרט בסינתיסייזרים
סינתיסייזר, מְסַנְתֵּז או סַנְתָז הוא כלי נגינה פיזי או וירטואלי המפיק צלילים באמצעות מעגלים חשמליים או באמצעות אלגוריתמים מתוכנתים. סינתיסייזר חייב להיות מחובר למערכת הגברה כלשהי כדי שצליליו ישמעו, ולכן יש סינתיסייזרים שמכילים רמקול מובנה. סינתיסייזרים רבים מכילים גם מקלדת אלקטרונית מובנית, וכן כפתורים וחוגות. ניתן לנגן על סינתיסייזר ולשלוט בצליל שלו גם באמצעות סיקוונסר או תוכנת DAW, על ידי שליחת פקודות MIDI.
סינתיסייזרים יכולים להשתלב כחלק מתחנת עבודה מוזיקלית הכוללת לרוב גם סיקוונסר, סמפלר ואפקטים.
הסינתיסייזרים הראשונים נוצרו באמצע המאה ה-20 והיו בעיקר בשימוש אולפני של מלחינים של מוזיקת אוונגרד. מסוף שנות השישים ואילך, עם יצירת הסינתיסייזר של רוברט מוג ומאוחר יותר של מתחריו, עלתה הפופולריות של הסינתיסייזר ברוק, פופ, ג׳אז וסגנונות שונים של מוזיקה אלקטרונית. החל מראשית המאה ה-21 עלתה הפופולריות של סינתיסייזרים וירטואליים, המתחברים
לתכנות מוזיקה כתוספי-תוכנה. חלק מתוספים אלה מחקים את הצליל והממשק של סינתיסייזרים קלאסיים כגון DX-7, מינימוג, Prophet-5 וכדומה, וחלקם מציגים שיטות סינתזה חדישות כגון סינתזה חיבורית וגרנולארית.
סינתיסייזרים מחולקים לשתי משפחות עיקריות, המובדלות זו מזו לפי הטכנולוגיה של הפקת הצליל: דיגיטליים ואנלוגיים.
מבנה הסינתיסייזר

סינתיסייזר טיפוסי בנוי מרכיבים שונים שמחוברים זה לזה ושותפים ליצירת הצליל. כל רכיב (מודול) הוא לרוב פשוט באופן פעולתו אבל החיבור של הרכיבים השונים ביחד הופך את הצליל הסופי לעשיר ומורכב. הרכיבים הנפוצים הם: מתנד (אוסילטור), מסנן (פילטר), מעטפת צליל (Envelope), מתנד בתדירות נמוכה (LFO) ועוד.
ברבים מהסינתיסייזרים יש מספר רכיבים מכל סוג. למשל בסינתסייזר האנלוגי המפורסם מינימוג של חברת מוג, ישנם שלושה אוסילטורים (שאחד מהם מסוגל לעבוד גם בתדירות נמוכה), גנרטור רעש (Noise Generator), פילטר, ושתי מעטפות צליל. בסינתיסייזר הדיגיטלי DX7 של ימאהה ישנם שישה אוסילטורים דיגיטליים לכל קול (סה״כ 96 אוסילטורים) ומעטפת צליל לכל אחד מהם.
סינתיסייזר אנלוגי

סינתיסייזר אנלוגי הוא מכשיר שמייצר את הצלילים באמצעות רכיבים אלקטרוניים שמייצרים או משנים מתח חשמלי. בסינתסייזר אנלוגי 'טהור' כל המעגלים שקשורים בייצור ובעיבוד הצליל יהיו אנלוגיים, וסינתסייזר שמשלב בין רכיבים אנלוגיים ודיגיטליים נקרא סינתסייזר היברידי (Hybrid analog/digital synthesizer, למשל PPG Wave).
סינתיסייזר אנלוגי מפיק צליל באמצעות מתנד (Tone generator/oscillator) אשר יוצר שינויים מחזוריים במתח חשמלי, או גלים.
את הגלים שנוצרו ניתן לאפנן באמצעות רכיבים אלקטרוניים אחרים, לרוב מסננים שחותכים או מדגישים תדרים ומגברי VCA שמשנים את עוצמת הגל. על רכיבים אלה ניתן לשלוט (למשל: להחליש את העוצמה במידה רצויה) באמצעות מתח בזרם ישר, הנקרא 'מתח שליטה' (Control Voltage). רכיבים אלקטרוניים נוספים יכולים לייצר מתח שליטה שמשתנה לאורך זמן, למשל תנועה גלית איטית (LFO), ומשמשים את המוזיקאי כדי לקבוע את המאפיינים והאופי של כל צליל שייווצר בתגובה לנגינה.
כך, באמצעות שילוב של מעגלים אלקטרוניים פשוטים וללא שימוש בתוכנה, ניתן ליצור מגוון רחב מאוד של צלילים, החל מחיקוי של כלי נגינה אמיתיים ועד לצלילים סינתטיים שלא ניתן ליצור באמצעים אחרים.
הסינתיסייזרים האנלוגים הראשונים היו מסובכים לתפעול, גדולים ויקרים מאוד. המתנדים המפיקים את הצליל לא היו יציבים מספיק ולכן קשה היה לכוון אותו.
ב-1971 יצר רוברט מוג את הסינתיסייזר האנלוגי הנייד הראשון אשר היה, יחסית, נוח יותר לתפעול.
יצרניות ידועות של סינתיסייזרים אנלוגיים הן: sequential, Moog, Alesis, Casio, Clavia, korg ,ימאהה, Roland ועוד.
סינתיסייזר דיגיטלי

הסינתיסייזר הדיגיטלי מפיק צלילים באמצעות מעבד בטכנולוגיה שנקראת עיבוד אותות ספרתי (DSP). כל רכיב בסינתיסייזר הדיגיטלי הוא אלגוריתם והתקשורת בין הרכיבים השונים אף היא נעשית באופן מתמטי או אלגוריתמי. האות הסופי הוא גל דיגיטלי, רצף של ערכים מספריים שמומר לאות אנלוגי באמצעות ממיר דיגיטלי לאנלוגי (DAC). כל הסינתיסייזרים הווירטואליים (Plug-ins) הם דיגיטליים.
חלק מהסינתיסייזרים הדיגיטליים (כמו ה-Nord Lead) מחקים באופן דיגיטלי את אופן הפקת הצליל של סינתיסייזרים אנלוגיים בגישה שמכונה Virtual Analog, בעוד אחרים משתמשים בטכנולוגיות שלא יכולות להתבצע בצורה אנלוגית כגון סינתזה גרנולרית, מידול פיזיקלי, Wavetable synthesis ועוד.
ראו גם

סינת'-פופ
סטיילופון
רוברט מוג
הערות שוליים

↑  Hugh Davies, Synthesizer, Grove Music Online, ‏28/05/2020
↑  Moog Minimoog | Vintage Synth Explorer, www.vintagesynth.com (ארכיון)
↑  ימאהה, Yamaha DX7 Operating Manual, ‏10.5.2020
↑  Digital Synthesizers, artsites.ucsc.edu
| --- | --- |
בקרת זהויות :  NLI: 987007555932605171  GND: 4124279-8  LCCN: sh85131654  MusicBrainz: 4a29230c-5ab5-4eff-ac59-4a253f3561a0  NDL: 00940402
סמטה

ערך זה עוסק ברחוב צר. אם התכוונתם למורסה מוגלתית שנוצרת סביב זקיק שיער, ראו .
סמטה ירושלמית אופיינית בשכונת שערי צדק
מבוי צר העובר בין בתים בשוודיה
סִמטה היא מעבר צר בין בניינים, המצוי בעיקר באזורים עירוניים, ומשמש הולכי רגל (אף כי יש מקרים של סמטאות שמשמשות נסיעת כלי רכב). מקור המילה בארמית: סמטא.
לעיתים סמטאות מובילות מרחוב אחד למשנהו, בין הבתים, ולעיתים הן מסתיימות במבוי סתום. סמטה יכולה לעבור גם מאחורי בניין. בערים אירופאיות רבות, הסמטאות הן מה שנשאר ממתווה דרכים עירוני שנוצר בימי הביניים. בהתפתחות האורבנית של הערים העתיקות, סמטאות איפשרו העברה ומסירה של סחורות אל אחורי הבתים. במקרים אחדים, הן היו בסך הכל רווח שהושאר במכוון בין בניינים בעת בנייתם, למשל כדי למנוע התפשטות אש בעת שרפות.
סמטאות יכולות להיות מרוצפות, סלולות או לא יותר מנתיב עפר. בתכנון העירוני המודרני לא נוהגים לתכנן סמטאות (מתוך שיקולים כאור וזרימת אוויר), אולם פעמים רבות משמרים את אלו הקיימות. ישנם אדריכלים ומתכננים שמצדדים בניצול מעברי סמטאות לשיפור האינטגרציה בין תנועת מכוניות ותנועה רגלית בשכונה. פִתחה של הסמטה אל הרחוב הממונע הוא מקום חשוב עבור דיירי הסמטה, שכן בו ניתן לחנות כלי רכב, ובו מוצב לרוב פח האשפה המשרת את הסמטה שכן רק כאן יכול רכב איסוף פסולת לפנותו וכן מתאפשרת גישה של שירותי חירום ככבאיות. מנגד, סמטאות שפתוחות בשני קצותיהן משמשות לא אחת מעבר של אנשים שאינם מדיירי המקום, מעבר שלעיתים מפר את השלווה האופיינית לסמטה.
בערים בארצות הברית סמטאות שירות (לרוב רחבות יחסית) קיימות באזורים ישנים של מסחר או של מגורים, בתוך בלוק או באחורי בניינים, ומשמשות לגישה לרכבים, חנייה, פחי זבל וכו'. ערים אירופאיות ותיקות כאמסטרדם, פריז, פראג וסטוקהולם ידועות במספר הרב של סמטאות במרכזיהן, שעוברות בין הרחובות הראשיים בזוויות שונות ומזמנות מפגשים אדריכליים שמקנים אווירה רומנטית. בערי ארץ ישראל העתיקות, הסמטאות עברו בין בתים צפופים בבנייה מזרחית או אקלקטית ושימשו לשוק, לאינטראקציות חברתיות וכמובן למגורים. במקרים רבים הן לא נשאו שמות. אלו מהן שהשתמרו משקפות את מראה העיר כפי שנראתה בתקופות קודמות, ובמקומות מסוימים הן משכּנוֹת בימינו אמנים וגלריות.
בשל המבנה הצר והנסתר-מעין שלהן, סמטאות, במיוחד במקומות שבהם הן מוזנחות (למשל אינן מוארות מספיק), מקושרות עם פשיעה מצורות שונות. לצד זאת, הִדַּרדרות מצבה הפיזי של סמטה יכולה להיות תוצאה ישירה של הפחתת השימוש בה. ומנגד, במקומות רבים בעולם סמטאות הן מוקד בילוי שופע-ברים ובתי קפה בליבן של הערים, ומרקם חיוני, הן בלימוד ההיסטוריה והן בהתרחשות עירונית בהווה.
בעיר רויטלינגן שבגרמניה נמצאת סמטה בשם רחוב שפרוירהוף, שמתהדרת בתואר "הרחוב הצר בעולם", עם רוחב של 31 ס"מ.
ראו גם

מבוי (הלכה)
סמטה פלונית וסמטה אלמונית
תיאטרון הסימטה
הערות שוליים

↑  הרחוב הצר בעולם.
| סוגי רחוב ודרכים אזוריות |
| --- | --- | --- |
| סוגי רחובות | רחוב • סמטה • שדרה • כיכר עירונית |  |
| צורת רחובות | טיילת • מדרחוב • מבוא (רחוב) • רחוב ללא מוצא • רחוב חניה |  |
| --- | --- |
בקרת זהויות :  NARA: 10637128
סמות'י קינג סנטר

| --- | --- |

 על שם:  Smoothie King 
 מיקום:  ארצות הברית ניו אורלינס, לואיזיאנה, ארצות הברית
 קואורדינטות:  29°56′56″N 90°04′55″W﻿ / ﻿29.948888888889°N 90.081944444444°W﻿ / 29.948888888889; -90.081944444444
 אבן יסוד:  30 בנובמבר 1995
 תקופת הפעילות:  29 באוקטובר 1999 – הווה (25 שנים)
 עלות הבנייה:  40 מיליון דולר
 בעלים:  ניו אורלינס פליקנס
 מפעיל:  ניו אורלינס פליקנס
 משטח:  פרקט
 אדריכל:  Arthur Q. Davis and Partners Billes-Manning Architects Hewitt Washington and Associates
 קבוצות:  ניו אורלינס פליקנס
 מושבים:  18,500 16,867 (כדורסל)
 www.neworleansarena.com
 he
 
סמות'י קינג סנטר, המכונה גם ניו אורלינס ארנה (באנגלית: Smoothie King Center וגם New Orleans Arena) הוא אולם ספורט הממוקם בניו אורלינס, לואיזיאנה שבארצות הברית. מספר המקומות באולם עומד על 18,500, והוא משמש בעיקר למשחקי הבית של קבוצת ה-NBA ניו אורלינס פליקנס.
אירועי ספורט משמעותיים שאירח

ב-2008 אירח לראשונה את סוף-שבוע האולסטאר ב-NBA, ושימש כאולם המארח של האירוע גם ב-2014.
ב-2017 יארח שוב את משחק וסוף-שבוע האולסטאר. המשחק, שייערך ב-19 בפברואר 2017, היה אמור להתקיים באולמה הביתי של קבוצת שארלוט הורנטס, הספקטרום סנטר, אך הועבר מקרוליינה הצפונית עקב חקיקה מדינתית נגד הקהילה הגאה.
להלן רשימה של אירועי ספורט בולטים נוספים שאירח לאורך השנים:
2001 - הרויאל ראמבל
גמר ה-Arena Football League בשנים 2007, 2008 ו-2012.
גמר אליפות ה-NCAA בכדורסל נשים בשנים 2004 ו-2013
הערות שוליים

↑  זכויות להט"בים גם ב-NBA: משחק האולסטאר יועבר משארלוט, באתר וואלה, 21 ביולי 2016
| --- | --- |
בקרת זהויות :  MusicBrainz: a8039e97-f3db-4f7f-9fe5-65c1eca6fcd3 
ערך זה הוא קצרמרבנושא אצטדיונים ומתקני ספורט ובנושא כדורסל. אתם מוזמנים לתרום לוויקיפדיה ו.
סלגינל

| סלגינל |
| --- | --- |

מיון מדעי
ממלכה:: צומח
קבוצה:: וסקולריים
מערכה:: בעלי קשקשים
מחלקה:: איזוטופסידים
סדרה:: סלגינליים
משפחה:: סלגינלים
סוג:: סלגינל
שם מדעי
 Selaginella ‏בובואה, 1804
סלגינל (שם מדעי: Selaginella) הוא סוג יחיד בסדרת הסלגינליים, סדרה של צמחים צמחים וסקולריים חסרי זרע במחלקת האיזוטופסידים הנפוצים בעיקר בעולם הישן ובעולם החדש.
סומכא

| --- | --- |

 מדינה:  איראן 
 מייסד:  דאווד מונשיזאדה
 מנהיגים:  דאווד מונשיזאדה
 תקופת הפעילות:  13 באוקטובר 1952 – הווה (72 שנים) 
 אידאולוגיות:  נאציזם, אנטי-קפיטליזם, העמדה השלישית, אנטי קומוניזם, אנטישמיות, אנטי-ערביות 
 מטה:  Black House (SUMKA), טהראן 
 מיקום במפה הפוליטית:  ימין קיצוני
 
מפלגת הפועלים הנאציונל-סוציאליסטית האיראנית (בפרסית: حزب سوسیالیست ملی کارگران ایران, תעתיק: חזב סוסיאליסת מלי כארגראן איראן, בקיצור: חזב סומכא) היה ארגון נאו-נאצי איראני.
היסטוריה

מפלגת סומכא נוסדה ב-1952 על ידי דאווד מונשיזאדה, איראני ממוצא אזרי ומרצה באוניברסיטת מינכן ששירת באס אס ונפצע בקרב על ברלין במלחמת העולם השנייה. חברי הארגון היו תומכיו של אדולף היטלר בזמן המלחמה, ולאחר הקמת הארגון תרגם מונשיזאדה את כתביו לפרסית. הארגון גייס מעט תומכים באוניברסיטאות איראניות.
מפלגת סומכא אימצה את האופי של המפלגה הנאצית עם פולחן אישיותו של היטלר, הצדעה במועל יד ושימוש בצלב הקרס ובחולצה השחורה. הארגון היה חבר בתנועה הנאו-נאצית העולמית וראה את העם האיראני כחלק מהגזע הארי. במקביל, היה הארגון ידוע בנאמנותו לשאה. הוא התנגד לשליטתו של מוחמד מוסאדק, ואנשי הארגון הפעילו אלימות כלפי תומכיו של מוסאדק וכלפי תומכי מפלגת תודה, המפלגה הקומוניסטית האיראנית. הארגון קרא לאימוץ המסורת הפרסית במקום האסלאם והביע שנאה ליהודים, ערבים וקומוניסטים. פעילות הארגון דעכה לאחר שנת 1953 וחבריו עברו לתנועה הארית של הגנרל חסן ערפה.
בימינו קיימת קבוצה המייחסת לעצמה את השם "סומכא" ופעילה בעיקר באינטרנט.
סקר קוד

סקר קוד (code review) בהנדסת תוכנה הוא הליך בו קוד המקור של התוכנה נבדק לגילוי הפרה של כללי אצבע בתכנות, טיפול בשגיאות והיבטים אחרים הקשורים לאיכות הקוד. הבדיקה מתבצעת באופן ידני על ידי קריאה שיטתית וביקורתית של קוד המקור (וההסברים הנלווים), בדרך כלל על ידי עמית מנוסה של כותב הקוד. בנוסף, נהוגים גם סקרי קוד הממוקדים בהיבטים קריטיים של מערכות תוכנה כגון אבטחת מידע וביצועים.
סקר קוד נחשב כחלק מבדיקות קופסה לבנה המניחות שקוד המקור של התוכנה זמין לבודק, ולפיכך ניתן לסקור את ההתנהגות הפנימית של התוכנה, נוסף על השוואת הפלט לערכים צפויים כלשהם.
סוג מיוחד של סקר קוד מתמשך נהוג במתודולוגיית פיתוח התוכנה XP באמצעות טכניקת תכנות בזוגות.
ישנם כלים, כגון גריט, המיועדים לסקירת שינויים מוצעים. ההנחה היא שהקוד הקיים הוא כנראה באיכות טובה, אבל בשינויים בקוד יש סיכוי גבוה יותר לכניסת בעיות חדשות.
ראו גם

סקר עמיתים
JSHint
סקראנצ'י

סקראנצ'י מקרושה
סקראנצ'י היא גומיית שיער (אנ') מבד. הגומייה מכוסה באריג כדי לאסוף שיער ארוך (אנ') לרוב, בקוקו (זנב סוס).
הסקראנצ'יס מיוצרים בגוונים שונים. לרוב משתמשים בהם לאסוף שיער, אך לעיתים הגומיה נלבשת על היד.
רומי רבסון הוציאה פטנט על הגומיות בשם  Scünci ב-1986. ב-1989 היא מכרה את הפטנט כמותג מסחרי בשם "רומי" .
גומיות אלו היו פופולריות בשנות ה-80 וה-90. הן חזרו לאופנה בשנות העשרה של המאה ה-21.[דרוש מקור]
הערות שוליים

↑  מילון, באתר https://www.merriam-webster.com/dictionary/scrunchie
↑  היסטוריה של סקראנצ'י, באתר https://www.racked.com
16797922/scrunchie-history-hair-video
↑  Scrunchies, 80's Fashion
סינתיה מוס

| --- | --- |
אין תמונה חופשית
 לידה:  24 ביולי 1940 (בת 84) אוסינג, ארצות הברית 
 ענף מדעי:  אתולוגיה, שמירת טבע 
 מקום לימודים:  מכללת סמית' 
 פרסים והוקרה:  עמיתי מקארתור  מדליית קולג' סמית 
 
סינתיה ג'יין מוס (באנגלית: Cynthia Jane Moss; נולדה ב-24 ביולי 1940), היא אתולוגית, חוקרת טבע פעילה למען שימור הסביבה הטבעית של בעלי חיים, סופרת ויוצרת סרטים דוקומנטריים אמריקאית. לימודיה התמקדו בחקר הפילים האפריקנים בפארק הלאומי אמבוסלי בקניה וכללו את חקירת הסביבה הדמוגרפית, ההתנהגות הטבעית, ההתנהגות החברתית והדינמיקה הכללית של מין זה.היא המנהלת של הפרויקט לחקר הפילים בפארק הלאומי של אמבוסלי (באנגלית: Amboseli Elephant Research Project), וכן המייסדת והמנהלת של הארגון ללא מטרת רווח למען הפילים באמבוסלי (באנגלית: Amboseli Trust for Elephant -ATE),
מחקרה על הפילים האפריקנים באמבוסלי נערך במשך יותר מ-40 שנים והיה לאחד הארוכים ביותר שנערכו על יונקים יבשתיים בעולם. המחקר הייחודי חשף את ההתנהגות החברתית, האינטליגנציה, חיי המשפחה והתקשורת בין הפילים.
ראשית חייה

סינתיה ג'יין מוס נולדה בעיר אוסינג (אנ') שבמדינת ניו יורק. אביה ג'וליאן היה מפיץ של כמה מקומונים ואימה, ליליאן, עבדה כמזכירה במשרד עריכת דין אותו עזבה לטובת גידולה של סינתיה ואחותה הבכורה קרוליין. התעניינותה וכמיהתה לטבע התחילו כבר בגיל צעיר כשלמדה רכיבת סוסים ובכך יכלה לחוות את הסביבה והטבע מקרוב. היא התחילה לרכב על סוסים בגיל 7 ובגיל 12 כבר הייתה בעלת סוסה משלה בשם קלי. אהבתה לרכיבה הובילו אותה ללמידה בבית ספר תאולוגי פרטי בעל תוכנית יוקרתית לרכיבה אשר בו רכשה את השכלתה הבסיסית בשנותיה המוקדמות.
סינתיה המשיכה את לימודה בקולג' סמית' במדינת מסצ'וסטס אשר בו לקחה שיעורים רבים באומנות וספרות ורכשה תואר ראשון בפילוסופיה בשנת 1962.
פרסים והוקרה

סינתיה מוס זכתה בפרסים רבים כהוקרה על מסירותה הרבה לחקר הפילים בפארק הלאומי אמבוסלי ובניהם מדליית כבוד מקולג' סמית' בוא למדה. בשנת 2001 היא זכתה בפרס היוקרתי על שם מקארתור (באנגלית MacArthur Genius fellowship, מה שסייע למימון מחקרה. כמו כן, זכתה בפרס השימור מאגודות אודובון הלאומית.
בנוסף לכך היא יצרה סרטים דוקיומנטרים זוכי פרסים בנושא פילים אשר כוללים את 'התנצלות לפילים (באנגלית An Apology to Elephants (2013, – HBO, 'אקו:פילה שכדאי לזכור' (באנגלית Echo: An Elephant to Remember (2010, – PBS,, 'אקו ופילים אחרים' (באנגלית Nature, Echo and Other Elephants 2008 – BBC, ו'האקו של הפילים' (באנגלית Echo of the Elephants (2005, – PBS. מחקרה על משפחות פילים שהתבצע עשרות שנים בפארק אמבוסלי נחשב לאחד המחקרים הארוכים ביותר בעולם על יונקים יבשתיים ובנוסף לכך, מרבית מהידע שאנו יודעים כיום על הפיל האפריקני מבוסס על נתונים שנאספו במחקר בו היא השתתפה.
ראו גם

פיל אפריקני
נשים במדע
אפריקה
אתולוגיה
לקריאה נוספת

הספר "זיכרונות של פילים" (באנגלית, -Moss, Cynthia (1988, . Elephant Memories: Thirteen Years in the Life of an Elephant Family. Chicago: University of Chicago Press
הספר "דיוקן בטבע " (באנגלית, -Moss, Cynthia (February 12, 1976, . Portraits in the Wild: Animal Behaviour in East Africa. Hamish Hamilton Ltd. p. 363
הספר "האקו של הפילים"- (באנגלית, Moss, Cynthia (1993, . Echo of the Elephants: The Story of an Elephant Family. William Morrow & Co
הספר "elephant woman" (באנגלית, Pringle, Laurence (November 1, 1997, . Elephant Woman. Atheneum], 1997
הספר" (באנגלית, Moss, Cynthia (2011, . The Amboseli Elephants: A Long-Term Perspective on a Long-Lived Mammal. Chicago: University of Chicago Press
הערות שוליים

1 2 3 4 5  אתר הארגון למען הפילים של אימבוסלי (אנגלית), באתר Amboseli Trust for Elephants
1 2 3 4  African Wildlife Foundation (אנגלית), באתר African Wildlife Foundation
1 2 3  Pringle, Laurence, 1935-, Elephant woman : Cynthia Moss explores the world of elephants, 1st ed, New York: Atheneum Books, 1997
↑  מגזין מסע אחר אונליין-פילים חוכמת הענקים
↑  Moss, Cynthia, [ספר-Moss, Cynthia (February 12, 1976). Portraits in the Wild: Animal Behaviour in East Africa. Hamish Hamilton Ltd. p. 363 ספר- Portraits in the Wild], ‏1976
↑  Moss, Cynthia, [הספר "זיכרונות של פילים" -Moss, Cynthia (1988). Elephant Memories: Thirteen Years in the Life of an Elephant Family. Chicago: University of Chicago Press Elephant Memories: Thirteen Years in the Life of an Elephant Family], ‏1998
↑  הארץ, שנהב הדמים, באתר הארץ, 3 באוקטובר 2012
↑  U.S fish and wildlife service-international affairs Laws & Regulations
↑  Cynthia Moss, Echo, and the Amboseli Elephants
↑  הספר "האקו של הפילים"- Moss, Cynthia (1993). Echo of the Elephants: The Story of an Elephant Family. William Morrow & Co
↑  elephanttrust
↑  הספר" Moss, Cynthia (2011). The Amboseli Elephants: A Long-Term Perspective on a Long-Lived Mammal. Chicago: University of Chicago Press
| --- | --- |
בקרת זהויות :  NLI: 987007440059905171  BnF: cb121217335 (data)  CiNii: DA10441341  GND: 172264979  LCCN: n82001445  NDL: 00539988  NKC: jcu2015863015  NTA: 072629622  RERO: 02-A003612877  SUDOC: 02963329X  VIAF: 64038832   WorldCat (עם VIAF): 64038832 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סינתיה מוס".
סלוטרוויל (אוקלהומה)

| --- | --- |
 מדינה:  ארצות הברית ארצות הברית
 חבל ארץ:  קליבלנד קליבלנד
 שטח:  100.394739 קמ"ר
 גובה:  341 מטרים
 אוכלוסייה:  ‏
  ‑ בעיירה:  4,137 (1 באפריל 2020)
 קואורדינטות:  35°05′01″N 97°17′13″W﻿ / ﻿35.083611111111°N 97.286944444444°W﻿ / 35.083611111111; -97.286944444444 
 http://www.town.slaughterville.ok.us
 he
 
סלוטרוויל (באנגלית: Slaughterville) היא עיירה במחוז קליבלנד, אוקלהומה, ארצות הברית, והיא ממוקמת במטרופולין אוקלהומה סיטי. נכון למפקד 2010, אוכלוסיית העיר מנתה 4,137 תושבים.
הקהילה מורכבת בעיקר מבתים על שטח, כך שהיא שמרה על סוג כפרי של שימוש בקרקע. חלק גדול מהאזור מיוער ויש בו פניה טבעית חיצונית לתושבים ומבקרים.
היסטוריה

סלוטרוויל נקראה על שם חנות מכולת שניהלה ג'יימס סלוטר בראשית המאה ה-20.
האתר היה ממוקם בשטחים הלא הוקצויים של הטריטוריה האינדיאנית. הוא נפתח ליישוב במתחם האדמה בשנת 1889. הבניין הראשון הוקם באותה שנה. העיירה לא התאגדה עד 1970.
שם העיר היה נושא המחלוקת בשנת 2004 כאשר אנשים למען יחס מוסרי לבעלי חיים (PETA) ביקשו מסלוטרוויל לשנות את שמם של העיירה לווגווילי, והציע תרומה של 20,000 דולר של המבורגרים טבעוניים כתמריץ. מועצת העיר של סלוטרוויל שמעה מצגות של חברי PETA ואזרחים מקומיים לפני שהצביעה נגד ההצעה.
גאוגרפיה

העיירה גובלת בצפון על ידי העיר נורמן ובצפון-מערב על ידי נובל. חלק מהגבול המערבי שלו משיק לנהר הקנדי שמעבר לו מחוז מקליין.
כביש 77 של ארצות הברית עובר בעיירה, המוביל צפונה 33 מיל (53 קילומטרים) למרכז אוקלהומה סיטי ודרומה 6 מיל (9.7 קילומטרים) לפורסל.
על פי לשכת מפקד האוכלוסין בארצות הברית, העיירה סלוטרוויל מונה שטח כולל של 99.6 קילומטרים רבועים, מהם 98.7 קילומטרים רבועים הוא אדמה ו־0.9 קילומטרים רבועים (0.91%) הם מים. בשנת 2015 התגוררו בעיירה 4,217 נפשות, 1,431 משקי בית ו-1,119 משפחות. צפיפות האוכלוסייה הייתה 110.7 איש לקילומטר רבוע (42.7 / km²). היו 1,614 יחידות דיור בצפיפות ממוצעת של 42.4 לקילומטר רבוע (16.4 / קמ"ר). האיפור הגזעי של העיירה היה 86.1% לבן, 6.6% אמריקאים ילידים ו־7.2% משני גזעים או יותר. 2.2% מהאוכלוסייה היספנית או הלטינית מכל גזע.
היו 1,431 משקי בית מתוכם 35.6% ילדו ילדים מתחת לגיל 18 שגרים איתם, 62.2% היו זוגות נשואים שגרים יחד, 13.1% היו בעלי בת נשים ללא בעל נוכח ו־21.8% היו לא משפחות. 14.7% מכלל משקי הבית היו מורכבים מאנשים פרטיים ו־4.0% מהם גרו לבד מגיל 65 ומעלה. גודל משק הבית הממוצע היה 2.95 וגודל המשפחה הממוצע היה 3.33.
בעיירה התפשטה האוכלוסייה עם 28.5% מתחת לגיל 18, 9.1% בין 18 ל-24, 19.9% מ־25 ל־44, 30.0% בין 45 ל־64 ו־12.5% שהיו בני 65 ומעלה. הגיל החציוני היה 39 שנים. לכל 100 נקבות היו 85.2 זכרים. לכל 100 נקבות מגיל 18 ומעלה היו 86.8 גברים.
ההכנסה החציונית למשק בית בעיירה הייתה 50,982 דולר וההכנסה החציונית למשפחה הייתה 55,023 דולר. ההכנסה לנפש לעיירה הייתה 20,011 דולר. כ־7.4% מהמשפחות ו־11.4% מהאוכלוסייה היו מתחת לקו העוני, כולל 15.3% מהאנשים מתחת לגיל 18 ו־3.4% מבני 65 ומעלה.